Document ID: 32008D0788

DECIZIA COMISIEI
din 3 octombrie 2008
de stabilire a sumelor nete care rezultă din aplicarea modulării voluntare în Portugalia pentru anii calendaristici 2009-2012
[notificată cu numărul C(2008) 5533]
(Numai textul în limba portugheză este autentic)
(2008/788/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 378/2007 al Consiliului din 27 martie 2007 de stabilire a normelor pentru modularea voluntară a plăților directe prevăzute de Regulamentul (CE) nr. 1782/2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentului (CE) nr. 1290/2005 (1), în special articolul 4 alineatul (1),
întrucât:
(1)
Articolul 1 alineatul (1) litera (b) din Regulamentul (CE) nr. 378/2007 prevede că statele membre cărora le-a fost acordată, în temeiul articolului 70 alineatul (4a) din Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (2), o derogare de la cerința de cofinanțare a sprijinului comunitar pot aplica, în perioada 2007-2012, o reducere denumită „modulare voluntară” tuturor sumelor care reprezintă plăți directe în sensul articolului 2 litera (d) din Regulamentul (CE) nr. 1782/2003 al Consiliului (3), care a stabilit norme comune pentru schemele de sprijin direct în cadrul politicii agricole comune, precum și anumite scheme de sprijin pentru agricultori.
(2)
Articolul 2 din Regulamentul (CE) nr. 378/2007 prevede că, în termen de două luni de la intrarea în vigoare a respectivului regulament, statele membre stabilesc și notifică Comisiei procentajul anual al modulării voluntare care se va aplica în perioada 2007-2012, împreună cu o evaluare a impactului aplicării respectivei modulări.
(3)
Sumele nete care rezultă din aplicarea modulării voluntare trebuie stabilite pe baza unui calcul în cazul unui procentaj național unic de modulare facultativă sau, în cazul statelor membre care aplică procentaje diferențiate la nivel regional, pe baza sumelor comunicate de statele membre în conformitate cu articolul 3 alineatul (2) din Regulamentul (CE) nr. 378/2007.
(4)
Portugalia a comunicat Comisiei aplicarea unui procentaj național unic de 10 % de modulare voluntară pentru anii calendaristici 2009-2012.
(5)
Portugalia a transmis, de asemenea, o evaluare a impactului aplicării respectivei modulări.
(6)
Regulamentul (CE) nr. 333/2008 al Comisiei (4) a stabilit plafoanele aplicabile în Portugalia cuantumului suplimentar al ajutorului în cadrul modulării voluntare introduse prin Regulamentul (CE) nr. 378/2007.
(7)
Prin urmare, este necesar să se stabilească sumele nete care rezultă din aplicarea modulării voluntare în Portugalia,
ADOPTĂ PREZENTA DECIZIE:
Articolul 1
Sumele nete care rezultă din aplicarea modulării voluntare în Portugalia pentru anii calendaristici 2009-2012 sunt următoarele:
Anul
2009
2010
2011
2012
Milioane EUR
41,6
40,8
40,8
40,8
Articolul 2
Prezenta decizie se aplică începând cu exercițiul bugetar 2010.
Articolul 3
Prezenta decizie se adresează Republicii Portugheze.
Adoptată la Bruxelles, 3 octombrie 2008.

Labels: 18
19
5
6